ધામણઉલી નામના ગામમાં રહેનારો ધર નામનો શ્રાવક હતો. પર્વભવના સત્કર્મના કારણે પુણ્યાનુંબંધી પુણ્યનાં પ્રભાવે આ ભવમાં તે ધનોપાર્જનમાં જાણે કુબેરની સ્પર્ધા ન કરતો હોય તેમ શોભતો હતો. એક વખત ખૂબ ઉલ્લાસભેર પોતાની ધનસંપત્તિનો સદ્વ્યય કરવા અનેક જીવોને જીવિતદાન આપતો તે પોતાના પંચે પુત્રોની સાથે સંઘનો અધિપતિ થઈને આનંદથી ગિરનારની યાત્રા કરવા ગયો. તેનો સંઘ શ્રી ગિરનાર મહાતીર્થની તળેટીના મેદાનમાં છાવણી નાખીને રહ્યો હતો.